2001



Fontosabb események

Január 
 január 1.
 Hatályba lép a hulladékgazdálkodásról szóló 2000. évi XLIII. törvény, mely meghatározza azokat a hulladékgazdálkodási célokat és általános elveket, amelyek a természeti erőforrások fenntartható használatát célozzák.
 A 2001: Űrodüsszeiára utalva ismeretlen művész egy fekete, kb. 2,7 m magas monolitot helyez el a seattle-i Magnuson Parkban.
 január 20. – George W. Bush, az USA 43. elnökének beiktatása.

Február 
 február 9. – Pristinában felavatják a magyar részről felajánlott Megelőző Egészségügyi Laboratóriumot.
 február 15. – Faludi Tímea letartóztatásával kipattan az ún. Fekete Angyal-ügy.

Március 
 március 4. – A portugáliai Duero folyó fölötti fémhíd leszakadásakor 77 ember veszíti életét.
 március 27. – Pécroti vasúti baleset

Április

Május 
 május 16. – Megnyílik az újonnan épült Zalaegerszeg-Muraszombat vasútvonal.
 május 31. – A NATO és EU külügyminisztereinek első hivatalos találkozója Budapesten.

Június 
 június 24. – Hazánkban útjára indul a geocaching játék.

Július 
 július 20. – Genovában a G8-ak csúcstalálkozóján globalizációellenes tüntetés volt, ahol egy ember meghalt.

Augusztus 
 augusztus 8. – Magyarország 41 fő magyar civil szakértőt ajánl fel a NATO-nak a macedóniai fegyverbegyűjtéshez és fegyvermegsemmisítéshez.
 augusztus 25. – A második Budapest Parádé.

Szeptember 

 szeptember 1. – A Magyar Honvédség Szárazföldi Vezérkar megnevezése a Magyar Honvédség Szárazföldi Parancsnokság megnevezésre változik.
 szeptember 4. – Az UNESCO Tihanyi Kálmán „radioskóp”-ról 1926-ban kelt szabadalmi bejelentését felveszi a Világemlékezet Program regiszerébe. (A magyarok közül ez az első alkotás, amely felkerül a világlistára.)
 szeptember 5. – Elindul a magyar Wikipédia nulladik változata. (A mai változat 2003. július 8-án indult.)
 szeptember 9–10. – Nemzetközi repülőnap Szentkirályszabadján.
 szeptember 11. – Az USA történetének legsúlyosabb terrortámadásában az al-Káida 19 embere összehangolt akcióval eltérít négy utasszállító repülőgépet, kettőt a New York-i World Trade Center két felhőkarcolójába, egyet a washingtoni Pentagon épületébe vezetnek, a feltételezhetően a törvényhozás (Capitolium) felé tartó negyediken az utasok megtámadják az eltérítőket, és a gép Pennsylvania államban lezuhan. (A halálos áldozatok száma összesen 2977 volt. Az akciót csaknem egy évtizeden át tervezte Oszáma bin Láden.) 
 szeptember 14. – George W. Bush amerikai elnök ellátogat az összeomlott ikertornyokhoz, válaszcsapást ígér, és szükségállapotot hirdet, ami kiszélesíti a jogkörét a hadsereg bevetésére. (Háromnappal később egy titkos memorandumban felhatalmazta a Központi Hírszerző Ügynökséget (CIA), hogy bárkit bárhol elfogjon és őrizetben tartson, aki veszélyt jelent az USA számára.)
 szeptember 18.
 A NATO Egészségügyi Tanácsának 16. ülése Budapesten.
 Az Egyesült Államokban szerkesztőségekbe és kongresszusi hivatalokba anthraxot tartalmazó leveleket postáznak, a lépfene-baktériumok öt ember halálát és pánikot okoznak. (A hírszerzés Szaddám Huszein iraki diktátort nevezte meg felelősnek, de a gyanú végül egy amerikai tudósra vetült.)
 Az Egyesült Államokban életbe lép a kongresszus felhatalmazása arra, hogy Bush elnök minden szükséges eszközt felhasználhat a terrortámadást elkövetők és az őket támogatók ellen.

Október 
 október 7. – Miután a NATO – történetében először – életbe lépteti a kollektív önvédelemről szóló ötödik cikkelyét, az USA és Nagy-Britannia támadást indít Afganisztán ellen – később több szövetséges is csatlakozik –, ahol a tálib rezsim védelmét élvezi az Al-Káida.
 október 11. – Átadják a Mária Valéria hidat Esztergom és Párkány között.
 október 13. – Hóman Bálint, korábbi vallás- és közoktatásügyi miniszter újratemetése Tasson, a Darányi család kriptájában.
 október 21. – Tartományi választásokat tartanak Berlinben.
 október 26. – Bush elnök aláírja a kongresszus mindkét házában óriási többséggel elfogadott Patriot-törvényt, amely a szövetségi kormány terrorizmus elleni válaszadási képességeit volt hivatott megteremteni. (Később kiderült, hogy széles körű, alkotmányellenes megfigyelésekre is használták.)

November 
 november 19. – Az Egyesült Államokban létrejön a Közlekedési Biztonsági Hivatal (TSA), amely átveszi az amerikai repülőterek biztonsági ellenőrzését a korábban ezt a feladatot végző magáncégektől.
 november 20. – Rétságon hat ember halálát okozza egy lengyel kamionos, amikor egy buszmegállóba hajt.
 november 23. – Budapesten aláírják a nemzetközi számítógépes bűnözés elleni egyezményt.

December 
 december 2. – A Houstoni Enron energetika vállalat csődöt jelent.
 december 4. – Először rendezik meg Magyarországon a Reklámzabálók éjszakáját.
 december 6. – Budapest 40 fős magyar felderítőegységet ajánl fel a macedóniai NATO-erőhöz.
 december 20. – Az ENSZ Biztonsági Tanácsa az 1386. számú határozatával létrehozza az ISAF-missziót. (Irányítását 2003. augusztus 11-én a NATO vette át.)
december 21. – Megalakul a Centrum Párt, elnöke Kupa Mihály.
 december 30. – Az Inotai hőerőmű 50 év működés után befejezi működését.
 A Fertő tavat a UNESCO az emberiség világöröksége részévé nyilvánítja és a védett helyszínek világlistájára felveszi.

Az év témái

Államok vezetőinek listája 2001-ben

2001 a filmművészetben 

 Peter Jackson: A Gyűrűk Ura: A Gyűrű Szövetsége (film)
 Baz Luhrmann: Moulin Rouge!

2001 az irodalomban 
 Megjelenik magyar fordításban Lois Lowry „Az emlékek őre” című disztópikus regénye.

2001 a zenében 
 Aaliyah: Aaliyah
 Alicia Keys: Songs in A Minor
 Anastacia: Freak of Nature
 Bereczki Zoltán: Száz év
 Back II Black: Örökké akarok élni
 Blue: All Rise 
 Blink-182: Take Off Your Pants and Jacket
 Britney Spears: Britney
 Bródy János: Kockázatok és mellékhatások
 Cher: Living Proof
 Daft Punk: Discovery 
 Destiny’s Child: Survivor 
 Depeche Mode:  Exciter
 Eichinger Quartet: Légúti panaszok
 Enrique Iglesias: Escape 
 Eiffel 65: Contact!
 Fragma: Toca 
 Five: Kingsize 
 Finntroll: Jaktens Tid 
 Garbage: Beautifulgarbage
 Geri Halliwell: Scream If You Wanna Go Faster 
 Gorillaz: Gorillaz
 Groovehouse: Hajnal
 Hooligans: Kánaán 
 HIM: Deep Shadows and Brilliant Highlights
 Janet Jackson: All for You
 Jamiroquai: A Funk Odyssey 
 Jay Chou: Fan tö hszi (Fantasy)
 Jennifer Lopez: J. Lo 
 Katona Klári: Most
 Kylie Minogue: Fever
 Katy Perry: Katy Hudson
 Kosheen: Resist
 Kovács Ákos: A hét parancsszó 
 Keresztes Ildikó: Nekem más kell
 Lasgo: Some Things 
 Madonna: GHV2
 Mano Negra Illegal
 Mariah Carey: Glitter
 Mary J. Blige: No More Drama
 Mariah Carey: Greatest Hits
 Michael Jackson: Invincible
 Muse: Origin of Symmetry
 Nevergreen: Új sötét kor
 Nightwish: Over the Hills and Far Away
 Nickelback: Silver Side Up 
 No Doubt: Rock Steady 
 Pink Floyd: Echoes: The Best of Pink Floyd
 Pink: Missundaztood
 Rammstein: Mutter
 Roxette: Room Service
 Romantic: Nap, Hold, csillagok
 Robbie Williams: Swing When You’re Winning
 Samantha Mumba: Gotta Tell You
 Safri Duo: Episode II
 Scooter: We Bring the Noise!
 Shakira: Laundry Service
 Slipknot: Iowa
 Szekeres Adrien: Futok a szívem után 
 Sweetbox: Classified
 System of a Down: Toxicity
 Tankcsapda: Agyarország 
 T.A.T.u: 200 po vsztrecsnoj
 Thalía: Thalía con banda – grandes éxitos
 Tiziano Ferro: Rosso Relativo
 The Carpenters: As Time Goes By
 Toni Braxton: Snowflakes
 TNT: Unplugged / Másképpen
 Unique: Úttalan utakon
 United: A Nap felé
 Westlife: World of Our Own
 Dr. Dre: Chronic 2001
 Zanzibar zenekar: Nem vagyok tökéletes
 Christina Aguilera, Lil' Kim, Mýa, és Pink feldolgozzák a Labelle Lady Marmalade című dalát, amely a Moulin Rouge! című filmben egy vegyesjáték részeként jelent meg.

2001 a politikában 
 január 20. – George W. Bush lesz az Amerikai Egyesült Államok 43. elnöke 
 szeptember 11. – A szeptember 11-ei terrortámadás az Amerikai Egyesült Államokban
 november 2. – A Bush elnök kormányzata szigorú pénzügyi szankciókat vezet be a Hamász, a Hezbollah és 20 más, terroristának bélyegzett csoport ellen.
 november 10. – Kínát felveszik a Kereskedelmi Világszervezetbe (WTO).
 november 13. – Az Európai Bizottság közzéteszi a csatlakozni kívánó államokat elemző 2001. évi jelentéseit, Magyarország a csatlakozásra várók között a 10 legfelkészültebb ország egyike, és 2002 végére befejezheti a csatlakozási tárgyalásokat.
 november 15-27. – Az afgán Északi Szövetség az USA segítségével 3300 hadifoglyot teherautó-konténerekbe kényszerít, majd golyózáporral végez velük Mazar-i-Sharif közelében.
 november 20. – Az amerikai Igazságügyminisztérium épületét George W. Bush jóváhagyásával  Robert F. Kennedyről nevezik el.
 november 25. – Megérkezett az amerikai tengerészgyalogosok első több száz fős egysége Kandahár körzetébe. Ezzel megkezdődtek az Afganisztáni háború szárazföldi hadműveletei.  
 november 28. – Magyarország a tagjelöltek közül elsőként ideiglenesen lezárja a bel- és igazságügyi együttműködésre vonatkozó joganyagfejezetet.

2001 a tudományban 
 szeptember 4. – az UNESCO Tihanyi Kálmán „radioskóp”-ról 1926-ban kelt szabadalmi bejelentését  beiktatja a Világemlékezet Program regiszerébe; a magyarok közül ez az első alkotás, amely felkerül a világlistára.
 szeptember 5. – elindul a magyar Wikipédia nulladik változata (a mai változat 2003. július 8-án indult).
 november 25. – A Massachusettsi Biotechnológia Company bejelenti az első klónozással létrehozott emberi embriót.

2001 a sportban 
 Michael Schumacher megszerzi negyedik Formula–1-es világbajnoki címét a Ferrari csapattal.
 A Ferencváros nyeri az NB1-et. Ez a klub 27. bajnoki címe.

2001 a légi közlekedésben
 Szeptember 11-én terroristák eltérítenek négy repülőgépet, melyekből kettő a World Trade Center ikertornyaiba, egy a Pentagonba csapódik. A negyedik gép az utasok bátorsága miatt nem ért célba, egy Shanksville melletti mezőbe csapódott.
 Szeptember 5-én az üzemanyag újratöltése közben tűz keletkezett, a földi személyzet egyik dolgozója halálos égési sérüléseket szenvedett. A British Airways tulajdonában lévő repülőgép szárnya megperzselődött, a javítás után azonban ismét szolgálatba állították.
 November 12. – az American-Airlines 578-as járata New Yorkból Santo Domingóba, (Dominikai köztársaság): Az Airbus A300 egy előtte startoló Boeing 747-től származó légörvényen át repült. A gépet ekkor a másodpilóta irányította, aki az oldal-kormány rúdjának sorozatos, teljes, kétirányú elmozdításával reagált. Ezzel átlépte a repülőgép üzembiztonsági határait, amire a gép az egész oldal-kormánymű teljes kiesésével válaszolt. Az így kormányzás nélkül maradt repülőgép lezuhant egy lakótelepre. A gépen 260, a földön öt személy vált a baleset áldozatává. A baleseti jelentés a másodpilóta kiképzésében jelölte meg a fő okot. A legtöbb pilóta ugyanis hamisan úgy tudta, hogy a manőverezési sebesség alatti sebességek mellett nem csak egy, hanem minden rúdmozgatás megengedett.

2001 a vasúti közlekedésben

2001 a jogalkotásban

2001 új világörökségi helyszínei 

 A Fertő-táj

Születések 
 január 3. – Boldog Emese magyar színésznő
 január 9. – Zeke Nnaji nigériai származású amerikai kosárlabdázó
 január 27. – Thomas Ceccon olasz úszó, ifjúsági olimpikon
 március 8. – Koller Virág magyar szinkronszínésznő, gyermekszínész 
 március 21. – Aurelian Dragomir román műugró, ifjúsági olimpikon
 április 16. – Tatiana Salcuțan moldáv úszó
 április 17. – Christian Braun amerikai kosárlabdázó
 augusztus 5. – Anthony Edwards amerikai kosárlabdázó
 augusztus 22. – Friewald Ruben magyar író, kultúrpolitikus
 szeptember 10. – Késely Ajna magyar válogatott úszó, junior Európa-bajnok
 szeptember 27. – Tocuka Júto japán snowboard versenyző
 november 8. – Vincent Wiegand német műugró
 november 23. – Nico Porteous új-zélandi síakrobata, olimpikon
 december 18. – Billie Eilish amerikai énekesnő és dalszerző
 december 19. – Ilyés Laura magyar úszó

Halálozások 

augusztus 25. – Aaliyah amerikai énekesnő, producer, táncosnő, színésznő és modell

Nemzeti ünnepek, évfordulók, események 
 Az önkéntesek nemzetközi éve

Jegyzetek 

 
21. század